《次韵林致甫参议西园宴集》
宋代·喻良能

西园潇洒似蓬丘，容我追随飞盖游。
一一娉婷供笑语，双双鸂盖对沉浮。
嵁岩窈窕如天造，洞壑清泠与目谋。
欲识清欢兼卜夜，东山月色足淹留。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。